सौराष्ट्र के कप्तान चेतेश्वर पुजारा ने टॉस जीतकर कर्नाटक को पहले बल्लेबाजी का न्योता दिया. शुरुआती झटके लगने के बाद मयंक अग्रवाल और रविकुमार समर्थ ने 137 रनों की साझेदारी करके पारी को संभाला. इसके बाद टीम को 17 रनों के बीच ही तीन झटके लगे जिसकी वजह से टीम एक बार फिर मुश्किल में घिर गई थी. इसके बाद पवन देशपांडे और गोपाल ने एक अच्छी साझेदारी करके टीम के स्कोर को 200 के पार पहुंचाया, लेकिन इस जोड़ी के टूटने के बाद कोई और बल्लेबाज टिक नहीं पाया. पूरी टीम 25 गेंद पहले ही 253 रन पर ऑलआउट हो गई. सौराष्ट्र की ओर से कमलेश मकवाना ने 34 रन देकर चार सफलता हासिल की. इसके अलावा प्रेरक मांकड ने दो विकेट लिए. दो खिलाड़ी रन आउट हुए.